  

Protecţia Drepturilor Omului în Norvegia

Ombudsmanul şi Instutul Naţional pentru Drepturile Omului

De Emma Belli, Asistent de Cercetare, şi Gunnar M. Ekeløve-Slydal, Secretar General Adjunct, Comitatetul Norvegian din Helsinki

*\*Traducere din limba engleză realizată de Luminița Gabura, voluntar APADOR-CH*

Constituția Norvegiei si Legea privind Drepturile Omului din 1999 constituie cadrul legal principal pentru protecția drepturilor omului în Norvegia. Constituția, adoptată la data de 17 mai 1814, este a doua cea mai veche constituție scrisă în lume care este încă în vigoare. A fost modificată de câteva ori, inclusiv amendamentul substanțial din 2014 prin care s-a inclus un capitol cu privire la drepturile omului. Principiile sale de bază, după cum scrie astăzi, includ suveranitatea poporului, separarea puterilor şi drepturile omului.

Constituția prevede trei ramuri diferite de guvernare:

1. Cu puterea legislativă, bugetară şi de control este investit Parlamentul (*Storting*)
2. Puterea executivă este atribuită Guvernului (*the King in Council*)
3. Puterea judiciară aparţine Curţilor Supreme şi instanţelor subordonate, şi Curţii de acuzare (*Court of Impeachment*, echivalentul Curţii Constituţionale)

Toate aceste branşe se află sub o obligaţie constituţională de a „respecta şi asigura drepturile omului aşa cum sunt prevăzute de Constituţie şi de tratatele cu privire la drepturile omului, obligatorii pentru Norvegia” (art. 92).[[1]](#footnote-1)

Includerea drepturilor omului în legislaţia norvegiană a avut loc treptat. După al doilea Război Mondial, drepturile omului s-au dezvoltat în principal la nivel internațional. A început cu Adunarea Generală a ONU prin Declaraţiei Universale a Drepturilor Omului în 1948. Consilul Europei a adoptat Convenţia Europeană a Drepturilor Omului în 1952, în timp ce adoptarea tratatelor, cu caracter obligatoriu, privind drepturile omului în ONU a avut loc abia la mijlocul anilor ’60.

Astfel, normele fundamentale privind drepturile omului au devenit obligatorii la nivel internațional, punând presiune asupra statelor să implementeze dispozițiile privind drepturile omului în sistemele juridice naționale.

Norvegia a susținut puternic drepturile omului la nivel internațional şi regional. A ratificat Convenţia Europeană a Drepturilor Omului (CEDO) la data de 15 ianuarie 1952. Când convenţia a intrat în vigoare la 3 septembrie 1953 a devenit obligatorie pentru Norvegia. De asemenea, Norvegia a fost printre primele state care au ratificat Convenţia ONU privind Drepturile Civile şi Politice din 1966 şi Pactul internaţional cu privire la drepturile economice, sociale şi culturale, precum şi convenţiile subsecvente ale ONU cu privire la drepturile omului.[[2]](#footnote-2)

Cu toate acestea, Convenţia Europeană a Drepturilor Omului şi alte tratate privind drepturile omului, pe care Norvegia le-a ratificat, nu au devenit parte a legislaţiei norvegiene. Norvegia are un sistem juridic dualist. Pentru ca un tratat internaţional să devină parte a legislaţiei naţionale, şi a se aplica direct de către instanţe, Parlamentul norvegian trebuie să adopte un act specific, care să le încorporeze pe acestea. Aceasta s-a întâmplat cu principalele tratate privind drepturile omului doar în 1999, când Parlamentul a adoptat Legea Drepturilor Omului.

Înainte de aceasta, legislaţia a fost controlată pentru a asigura o armonie normativă cu tratatele internaţionale care erau obligatorii pentru Norvegia. În cazuri rare, au fost adoptate amendamente în vederea armonizării legislaţiei naţionale cu normele internaţionale în domeniul drepturilor omului.

Nici Constituţia nu include o listă comprehensivă a drepturilor omului, prevede doar o gamă selectă a principalelor drepturi civile şi politice. În 1994, Parlamentul a adoptat o nouă Lege, care pentru prima dată a făcut referire explicit la obligaţia statului de a respecta şi asigura drepturile internaționale ale omului. Este important că Legea făcea referire la tratatele internaționale în domeniul drepturilor omului obligatorii pentru Norvegia. Legea prevedea că trebuie adoptat un act specific care să prevadă modul în care tratele vor deveni parte a legislației din Norvegia.

Au trecut 6 ani până Parlamentul a adoptat Legea privind Drepturile Omului, care încorporează Convenţia Europeană a Drepturilor Omului şi Convenţiile ONU din 1966. Amendamentele ulterioare ale Legii privind Drepturile Omului au inclus Convenţia ONU cu privire la Drepturile Copilului din 1989 şi Convenţia ONU privind eliminarea tuturor formelor de discriminare a femeilor din 1979. Legea acordă convențiilor în domeniul drepturilor omului un statut cvasi-constituțional, stipulând că acestea „au prioritate faţă de orice alte prevederi legislative care intră în conflict cu acestea.”

Alte convenții au fost fie incorporate în alte legi, fie dispoziţiile operaţionale principale au fost transformate în limbajul juridic Norvegian pentru a deveni dispoziţii ale legislaţiei existente.[[3]](#footnote-3)

**Sistemul de protecţie**

Drepturile Omului sunt protejate printr-o varietate de instituţii şi mecanisme de control.

Instanţele norvegiene joacă un rol remarcabil, bazându-se pe juripsrudenţa Curţii Supreme şi organismele tratatelor internaţionale. În special, jurisprudenţa Curţii Europene a Drepturilor Omului a contribuit la conturarea interpretării juridice a normelor cu privire la drepturile omului din Norvegia. Puţinele cauze îndreptate împotriva Norvegiei la Curtea Europeană a Drepturilor Omului pot fi văzute ca un indicator a bunei implementări a drepturilor omului. Până la sfârşitul anului 2014, doar 39 de hotărâri au implicat Norvegia. În 27 dintre hotărâri Curtea a decis că Norvegia a încălcat dispoziţiile Convenţiei şi a protocoalelor acesteia.[[4]](#footnote-4)

În acest studiu, totuşi, accentul va fi pus pe plângerile mai puţin costisitoare şi fără caracter obligatoriu din punct de vedere juridic, în special cele trei instituţii naţionale ale Ombudsmanului.

Administraţia publică, serviciile sociale şi de sănătate sunt unele dintre domeniile acoperite de aproximativ 40 de mecanisme de control şi de depunere a reclamaţiilor ale statului. Mandatul lor este de a asigura că legislaţia şi reglementările sunt respectate atât în instituţiile publice cât şi în acelea private.

Ca o regulă generală, o persoană trebuie să fi utilizat toate căile de plângere posible în faţa organismelor de control ale statului, judeţului sau municipiului înainte de a înainta o plângere Ombudsmanului Parlamentar.

Pe lângă instituţiile Ombudsmanului, Norvegia şi-a restabilit instituţiile naţionale în domeniu drepturilor omului în 2015 şi 2016. O prezentare a mandatului şi a modului de operare a acestor instituţii de asemenea va fi pus la dispoziţie.

**Instituţiile Ombudsmanului**

Instituţiile Ombudsmanului din Norvegia au rădăcini vechi în societatea nordică largă. Cuvântul *Ombudsman* provine de la cuvântul *umboðsmað* din scadinava veche. Dar şi în alte părţi ale lumii – precum în China pe timpul dinastiei Qin (221 BC), în Imperiul Roman şi în Imperiul Otoman au existat instituţii care în multe moduri se aseamănă cu tradiţionalul Ombudsman nordic.

În contextul scandinav, Ombudsmanul semnifică mandatar sau avocat. Este persoana care era autorizată să acţioneze în numele altei persoane, deseori numit de Rege pentru a asigura că birocraţia (administraţia) îşi baza deciziile pe lege.

Prima utilizare modernă a termenului a fost în cadrul Ombudsmanului Parlamentului Suedez numit de către Guvern în 1809. Atribuţia acestuia era să apere drepturile cetăților prin stabilirea unei agenții care ar putea să supravegheze dacă deciziile respectau legea. Chiar după această instituţie, totuşi, Suedia a avut un Oficiu al Ombudsmanului Suprem, instituit de regele suedez, Charles al XII-lea în timpul exilului în Imperiul Otoman. Ombudsmanul Suprem a funcționat ca un reprezentativ a Regelui pentru a se asigură că judecătorii şi funcţionarii publici respectau legea şi obligaţiile acestora.

Ombudsmanul Parlamentar este instituţia pe care ţările scandinave au dezvoltat-o în forma contemporană şi care ulterior a fost adoptată în multe părţi ale lumii. Aceasta joacă un rol important în promovarea şi asigurarea statului de drept.

## În Norvegia, câteva instituţii ale Ombudsmanului au fost stabilite după al doilea Război Mondial, incluzând Comisarul Parlamentar pentru Forţele Armate (1952), Ombudsmanul Parlamentar (1962), Ombudsmanul Consumatorilor (1972), Ombudsmanul Egalităţii care a fost instituit în 1979 şi reinstituit în 2006 ca Ombudsmanul Egalităţii şi Anti-Discriminării, şi Ombudsmanul Copiilor (1981).

## În cele ce urmează, vor fi prezentate mai multe doctrine ale sistemului actual al Ombudsmanului din Norvegia. Chiar dacă instituţiile îşi găsesc originile în cele mai vechi timpuri, dezvoltările în domeniul drepturilor omului după cel de-al doilea război mondial şi incorporarea drepturilor omului în legislaţia norvegiană au influenţat semnificativ sistemul Ombudsmanului.

## Spre deosebire de predecesorii istorici, Ombudsmanul Parlamentar nu este numit de către puterea executivă, dar de cea legislativă. Ombudsmanul Egalităţii şi Anti-Discriminării şi Ombudsmanul pentru Copii sunt numiţi de către Guvern.

**Ombudsmanul Parlamentar**

Parlamentul a instituit Ombudsmanul Parlamentar în 1962. Legea privind Ombudsmanul Parlamentar pentru Administraţia Publică (Legea Ombudsmanului Parlamentar) a fost adoptată la 22 iunie 1962.[[5]](#footnote-5) Parlamentul a modificat legea de câteva ori, cel mai recent la 21 iunie 2013, adăugând o atribuţie Ombudsmanului, cea de a fi mecanismul naţional norvegian de prevenire a torturii şi a relelor tratamente (NPM).[[6]](#footnote-6)

Conform prevederilor constituţionale, Parlamentul numeşte Ombudsmanul, care nu trebuie să fie membru al Parlamentului, „într-un mod prevăzut de lege, pentru a supraveghea administraţia publică şi toate persoanele care lucrează în serviciul acesteia, pentru a asigura că nicio nedreptate este făcută împotriva cetăţenilor”.[[7]](#footnote-7) Conform Legii Ombudsmanului Parlamentar, Ombudsmanul este ales pe un termen de 4 ani. Ombudsmanul trebuie să îndeplinească aceleaşi condiţii de numire în funcţie ca un judecător la Curtea Supremă. Parlamentul l-a ales pe actualul Ombudsman, Aage Thor Falkanger, în 2014, în timp ce era judecător la Curtea Supremă.

Legea prevede atribuţiile Ombudsmanului. În plus, Parlamentul a emis o instrucțiune generală pentru activitatea Ombudsmanului.[[8]](#footnote-8) În caz contrar, Ombudsmanul este „eliberat din atribuții autonom şi independent” (Secţiunea 2).

Conform Secţiunii 3 a Legii, „în calitate de reprezentat a Parlamentului, Ombudsmanul trebuie, ..., să depună eforturi pentru a se asigură că cetăţenii nu sunt trataţi injust de către administraţia publică şi de protecţie a drepturilor omului.”

Includerea drepturilor omului în mandatul Ombudsmanului a devenit operativă din 2004. Conform afirmaţiilor Ombudsmanului de atunci, Arne Fliflet, includerea a fost importantă pentru că a semnalat aceea că „Ombudsmanul trebuie să încerce să se asigure că normele internaţionale sunt respectate de administraţia publică”. Deoarece cetăţenilor ar putea să le fie mai dificil să găsească şi să înţeleagă normele internaţionale, este important ca Ombudsmanul să ofere o îndrumare.[[9]](#footnote-9)

Un alt aspect important al sistemului este că Ombudsmanul oferă în mod gratuit şi uşor de accesat o evaluare independentă asupra faptului dacă autorităţile acţionează în conformitate cu drepturile omului şi altă legislaţie relevantă. Astfel, Ombudsman este o funcţie alternativă şi suplimentară de control a instanţelor.

Chiar dacă deciziile Ombudsmanului nu au forţă obligatorie din punct de vedere juridic, pentru oamenii obişnuiţi el reprezintă o metodă uşoară de a avea cauzele soluționate. O scrisoare adresată Ombudsmanului, prezentând faptele cauzei este suficient pentru a declanşa investigații dacă criteriile de admisibilitate sunt îndeplinite şi Ombudsmanul constată că există motive pentru a merge mai departe cu cazul.

Verificarea deciziilor administraţiei publice cu privire la respectarea legislaţiei şi a regulamenteor poate fi văzută şi ca o formă de ajutor juridic. Chiar dacă nu toate plângerile sunt cercetate, ele sunt verificate pentru a evalua dacă există temei suficient pentru a merge mai departe cu investigaţiile în cauză.[[10]](#footnote-10)

În anii recenţi, adresarea unei plângeri Ombudsmanului a devenit şi mai uşoară deoarece website-ul instituţiei conţine şi un formular de plângere online. Formularul reprezintă o metodă rapidă şi sigură de a adresa o plângere în şase paşi simpli. Totuşi, dacă persoana nu doreşte să adreseze plângerea online, aceasta o poate printa, completa formularul ca un file PDF şi trimite la Ombudsman prin poştă.[[11]](#footnote-11)

Aria de responsabilitate a Ombudsmanului cuprinde administraţia publică şi toate persoanele care îndeplinesc serviciile acesteia. De asemenea include şi condiţiile de detenţie a persoanelor lipsite de libertate în instituţii private, atunci când privarea de libertate se bazează pe un ordin emis de o autoritate publică sau are loc la iniţiativa unei autorităţi publice sau cu consimţământul expres sau tacit al acestuia (Secţiunea 4 a Legii).

Sunt câteva limitări importante a sferei de responsabilitate a Ombudsmanului, şi anume:

1. Aspecte asupra cărora Parlamentul a luat o decizie;
2. Deciziile luate de către Guvern;
3. Activităţi ale instanţelor juridice;
4. Activităţi ale Auditorului General;
5. Aspecte care, după cum este indicat de Parlament, intră în atribuţiile Comisiei Ombudsmanului sau a Ombudsmanului pentru Forţele Armate Norvegiene.
6. Decizii care, după cum prevede şi statutul, pot fi luate doar de consiliul municipal, consiliul judeţean sau consiliul cooperativ municipal însăşi, sau de administraţia unui oraş sau judeţ în conformitate cu Secţiunea 13 a Legii nr. 107/25.09.1992 privind autorităţile judeţelor şi municipiilor. Cu toate acestea, Ombudsmanul poate investiga orice decizie de genul celor enumerate anterior din inițiativă proprie, dacă consideră că este în interesul unui proces juridic sau pentru orice alt motiv special.

Trebuie menţionat că Ombudsmanul Parlamentar se poate ocupa şi de plângerile împotriva Ombudsmanului Egalităţii şi Anti-Discriminării precum şi Ombudsmanului pentru Copii.

Aage Thor Falkanger este al cincilea Ombudsman numit, după ce judecătorul Curţii Supreme Andreas Schei a devenit primul Ombudsman în decembrie 1962. Într-un comunicat de presă emis atunci când a preluat funcţia de Ombudsman la 16 iunie 2014, Falkanger a declarat că:

"... Doreşte să continue şi să dezvolte mai departe poziţia cheie a ombudsmanului în societate. Expertiza şi înţelegerea socială a personalului din cadrul biroului Ombudsmanului sunt şi vor fi piatra de temelie a activităţilor sale. În plus, pentru menţinerea unei competenţe înalte a biroului ombudsmanului, noul Ombudsman va încerca să consolideze în continuare conştientizarea publicului în ceea ce priveşte instituţia. Un obiectiv cheie este ca oamenii cu o plângere legitimă să realizeze că se pot adresa cu acea plângere ombudsmanului. De asemenea, plângerile trebuie să fie soluţionate cât mai rapid posibil. În acest sens, Ombudsmanul trebuie să decidă asupra resurselor în fiecare caz în parte. Atunci când se acordă prioritate, Ombudsmanul va analiza seriozitatea problemei pentru reclamant în parte şi în plus dacă o problemă mai generală este descoperită prin acea plângere sau invers.”

Ca parte a strategiei de a spori conştientizarea publică a instituţiei, acesta şi-a deschis un cont pe Facebook şi twitter şi a recrutat un agent de comunicare.

**Analizarea plângerilor**

Ombudsmanul poate lua în considerare cazuri fie ca răspuns la o plângere sau din proprie iniţiativă (Secţiunea 5 a Legii).

Conform Secţiunii 6, „Orice persoană care consideră că a fost subiectul unei nedreptăţi din partea administraţiei publice poate adresa o plângere Ombudsmanului”. Dacă persoană este privată de libertate persoanlă, este îndreptăţită „să adreseze o plângere ombudsmanului într-o scrisoare sigilată”.

Cu toate aceste, Ombudsmanul se va ocupa de caz doar dacă plângerea a epuizat toate căile locale de adresarea a reclamaţiilor. Aceasta poate semnifica, de exemplu că persoana mai întâi trebuie să adreseze o plângere agenţiei publice care a decis asupra subiectului, ca exemplu o autoritate municipală locală, un Minister sau un Directorat. Dacă plângerea este refuzată la nivel municipal, persoana trebuie să adreseze plângerea la următorul nivel, precum autoritatea judeţeană.

Cerinţele formale pot include de asemenea ca să fie trimis numele reclamantului, şi ca plângerea să fie trimisă nu mai târziu de un an după ce „acţiunea administrativă sau problema care face obiectul plângerii s-a comis sau a încetat. În cazul în care reclamantul a adresat cauza unei agenţii administrative mai înaltă ca nivel, termenul începe să curgă de la data la care autoritatea a pronunţat decizia”.

Totuşi, la regula termenului de un an există o excepţie. Dacă agenţiei publice îi ia foarte mult timp să analizeze cauza sau nu răspunde, persoana poate adresa plângerea Ombudsmanului pe motiv că „analizarea cauzei este foarte lentă sau lipseşte răspunsul – în timp ce cauza este în aşteptare.”

O persoană poate adresa plângerea în numele altei persoane. În acest caz, trebui să fie inclusă o procură care să prevadă expres că persoana în cauză are puterea de a adresa o plângere Ombudsmanului Parlamentar în numele altei persoane. În mod similar, o organizaţie poate adresa o plângere în numele unuia dintre membrii acesteia.

Dacă o persoană se află în dificultatea de a scrie o plângere, aceasta poate contacta oficiul Ombudsmanului pentru a solicita asistenţă. Asistenţa poate fi făcută prin telefon sau printr-o întâlnire personală cu un membru al biroului.

După primirea cererii, Ombudsmanul va decide dacă aceasta oferă motive suficiente pentru a se ocupa de plângere. El va transmite reclamantului un răspuns temporar în termen de 2 săptămâni de la primirea cererii, menționând când va transmite informaţii ulterioare privind evoluţia cauzei.

Dacă Ombudsmanul constată că sunt motive suficiente pentru a merge mai departe cu cauza el va adresa o scrisoare agenţiei autorităţii publice solicitând comentarii cu privire la plângere. De cele mai multe ori se va adresa un set specific de întrebări. Ca regulă generală, agenţia va avea la dispoziţie 4 săptămâni pentru a răspunde. Reclamantul va avea posibilitatea să depună comentarii la răspunsul primit de la autoritatea publică.

Dacă Ombudsmanul constată că nu sunt motive întemeiate în cauză, acesta va notifica reclamantul, explicând de ce nu se poate ocupa de caz.

În îndeplinirea atribuțiilor, Ombudsmanul „poate solicita funcționarilor publici şi altor persoane angajate în serviciul adminsitraţiei publice să îi furnizeze informaţiile de care are nevoie pentru a-şi îndeplini atribuţiile” (Secţiunea 7). De asemenea, el are „dreptul de a avea acces la locurile de serviciu, oficiile şi alte sedii ale administraţiei şi orice întreprindere care intră în sfera sa de responsabilitate” (Secţiunea 8).

Documentele cauzelor Ombudsmanului sunt publice. Totuşi, el poate decide ca un document să nu fie accesibil publicului, în tot sau în parte, datorită caracterului personal (Secţiunea 9).

„Ombudsmanul are dreptul de a-şi exprima opinia” (Secţiunea 10). El poate „atrage atenţia asupra erorilor care au fost comise sau asupra neglijenţei demonstrată de administraţia publică”. Dacă consideră că există motive suficiente pentru a face asta, el de asemenea poate să înainteze cazul la parchet sau să indice autorităţii şi statului acţiunile pe care consideră că ar trebui luate.

Dacă Ombudsmanul decide că „o decizie trebuie să fie considerată nulă sau vădit nerezonabilă sau dacă intră în mod vădit în conflict cu practicile de bună administrare, el poate să îşi exprime opinia. Dacă Ombudsmanul consideră că există îndoieli rezonabile cu privire la factorii de importanţă a cauzei, el poate înştiinţa autoritatea administrativă despre acest fapt.”

De asemenea, Ombudsmanul poate dispune şi plata unei compensaţii.

Dacă autoritatea care a comis eroare sau nedreptatea, în baza opiniei Ombudsmanului îşi rectifică eroarea, Ombudsmanul poate decide să nu continue investigaţia în acest caz.

Ombudsmanul trebuie să notifice reclamantul şi celelalte persoane implicate în caz cu privire la rezultatul acţiunilor luate în cauză. De asemenea, el poate notifica autoritatea administrativă superioară interesată.

Deciziile Ombudsmanului nu sunt obligatorii şi nu pot contracara deciziile luate de administraţie. Precum şi nu poate emite instrucţiuni obligatorii din punct de vedere juridic autorităţilor. În practică, totuşi, autorităţile aproape mereu se conformează cererilor şi recomandărilor Ombudsmanului.

Dacă adminsitraţia publică nu se conformează cu deciziile Ombudsmanului, acesta poate recomanda să înainteze cauza la instanţa competentă. [[12]](#footnote-12) În baza acestei recomandări, reclamantul va beneficia de asistenţă juridică gratuită.

În situaţii rare, Ombudsmanul înaintează un raport special Parlamentului, cu privire la aceea că administraţia publică nu s-a conformat cu decizia sa. La 30 octombrie 2015, Ombudsmanul a transmis un astfel de raport cu privire la Ministerul Administraţiei Locale şi Modernizării. Conform raportului, Ministerul nu a respectat deciziile Ombudsmanului în două cazuri.

Ombudsmanul a afirmat că motivul pentru emiterea raportului a fost importanţa pe care o are plângerea în luarea deciziilor sale. Rolul instituţiei se bazează pe aceasta, având „sufiecientă încredere în autoritatea agenţiilor administraţiei publice, astfel încât acestea să respecte cererile sale. Lipsa respectului pentru şi implimentarea declaraţiilor Ombudsmanului pe termen lung va duce la subminarea reglementării Ombudsmanului.”[[13]](#footnote-13)

În ceea ce priveşte publicitatea, Ombudsmanul poate decide când şi dacă, şi în ce modalitate, va informa publicul cu privire la conducerea cauzei.[[14]](#footnote-14)

Dacă Ombudsmanul în timpul analizării plângerilor sau în timpul conducerii investigaţiilor din proprie iniţiativă „constată existenţa deficienţelor în legi, regulamente sau practici administrative, el poate notifica ministerul de resort în acest sens” (Secţiunea 11).

Ombudsmanul transmite un raport anual Parlamentului cu privire la activităţile sale (Secţiunea 12). În raportul său, care acoperă activităţile din 2015, defalcarea statistică este după cum urmează.[[15]](#footnote-15)

**Numărul total de cauze noi**  3079

Plângeri şi întrebări scrire 3053

Cauze preluate din proprie iniţiativă 26

**Timpul mediu petrecut pentru procesarea cauzei, în număr de zile**

Cauze respinse 9 zile

Cauze închise fără a fi preluate de către administraţia publică 24 zile

Cauze închise după ce au fost preluate de administraţia publică 118 zile

În 2015, 54 % din plângeri (1667 cauze) transmise Ombudsmanului au fost respinse şi 46 % (1426 cauze) au fost analizate în fond. Procentajul de respingere a fost 51 % în 2013 şi 54 % în 2014.

Conducerea a 146 de cauze a avut ca efect criticarea deciziilor agenţiilor de administraţie publică de către Ombudsman sau recomandarea agenţiilor în cauză de a relua cazul. Aproximativ 10 % din cauze au fost cercetate în fond.

În multe cazuri, un telefon din partea oficiului Ombudsmanului este suficient pentru ca agenţia să îşi reevalueze decizia. În 2015 aceasta s-a întâmplat în 395 de cazuri, ceea ce reprezintă aproximativ 25%.

**Mecanismul Naţional de Prevenire**

La 21 iunie 2013, Parlamentul a desemnat Ombudsmanul Parlamentar ca Mecanism Naţional de Prevenire împotriva Torturii şi Relelor Tratamente (MNP), în conformitate cu Protocolul Opţional la Convenţia Împotriva Torturii şi altor Pedepse şi Tratamente Crude, Inumane sau Degradante (POCIT).

Ca efect, acest nou rol al Ombudsmanului i-a acordat o responsabilitatea specială pentru a examina dacă persoanele care sunt private de libertate – încarcerate, care se află în îngrijire psihiatrică involuntară, sau în alte formă de detenţie involuntară – au drepturile garantate. În îndeplinirea acestui rol, Ombudsmanul va oferi publicului o perspectivă mai bună asupra condiţiilor de detenţie a celor lipsiţi de libertate.

Un MNP autonom a fost instituit la oficiul Ombudsmanului pe parcursul primăverii în 2014, şi de atunci este deplin operaţional. MNP întreprinde vizite regulate la locurile de detenţie, precum închisorie, celulele de poliţie şi instituţiile psihiatrice şi de asistenţă socială pentru copii.

Termenii de referinţă a MNP sunt în conformitate cu cei ai POCIT, care a fost ratificat de Norvegia la 27 iunie 2013. Legea Ombudsmanului Parlamentar şi instrucţiunile Ombudsmanlui Parlamentar emise de Parlament au fost amendate în consecinţă la 1 iulie 2013. Ombudsmanul are obligaţia de a prezenta un raport anual asupra activităţii MNP Parlamentului şi Subcomisiei pentru Prevenirea Torturii.

MNP a emis un număr larg de rapoarte de monitorizare, printre care recomandări pentru consolidarea măsurilor de siguranţă.[[16]](#footnote-16)

Spre deosebire de instituţia Ombudsmanului Parlamentar, MNP are un comitet consultativ care include reprezentanţi ai societăţii civile şi a instituţiilor pentru drepturile omului.[[17]](#footnote-17)

**Cauze referitoare la aspecte legate de drepturile omului**

În perioada 2005-2015, aproximativ 70 de cauze conduse de Ombudsman au avut legătură cu drepturile omului. Conform Ombudsmanului, atunci când investighează dacă cetăţeanul a suferit o nedreptate, el de asemenea examinează dacă drepturile omului ale cetăţeanului au fost încălcate. Astfel aspectul drepturilor omului este parte integrantă a muncii de zi cu zi a Ombudsmanului.[[18]](#footnote-18)

Raportul Anual a Ombudsmanului conţine un capitol separat pentru drepturile omului, prezentând cauzele în care Ombudsmanul a evaluat dacă drepturile omului au fost încălcate. În raportul din 2014, prezentarea a acoperit prelucrarea cazului; privarea de libertate; protecţia dreptului de proprietate; libertatea de exprimare şi dreptul al informare; interdicţia dublei incrimnări.[[19]](#footnote-19)

În cele ce urmează, vor fi prezentate câteva exemple de aspecte referitoare la drepturile omului în care a fost implicat Ombudsmanul.

Timp de câţiva ani, Ombudsmanul a criticat încălcarea regulii generale că persoana arestată trebuie să fie transferată din custodia poliţiei la penitenciar într-un termen de 2 zile. Deţinerile prelungite în custodia poliţiei de asemenea au atras atenţia şi critica din partea unei serii de organizaţii internaţionale, inclusiv Comisia Europeană pentru Prevenirea Torturii şi a Pedepselor şi Tratamentelor Inumane sau Degradante (CPT). Ministerul Justiţiei şi Securităţii Publice deţine în ansamblu responsabilitatea pentru poliţie şi serviciile de corecţie.

În opinia sa din 30 mai 2014, Ombudsmanul a subliniat că Ministerul, împreună cu agenţiile subordonate acestuia, este responsabil de soluţionarea problemelor asociate cu detenţiile lungi în custodia poliţiei. A afirmat că Ombudsmanul va continua să îşi focuseze atenţia asupra problemelor asociate cu perioadele de detenţie excesiv de lungi. Asta va include şi vizite la MNP. El a solicitat să fie informat în continuu în privinţa măsurilor active care sunt luate pentru a reduce numărul încălcărilor timpului limită, în special în regiunea Oslo dar şi la nivel naţional.[[20]](#footnote-20)

La 13 august 2014, Ombudsmanul a emis o opinie cu privire la centrul de detenţie de imigrare de la Trandum (în apropierea aeroportului Gardermoen). A subliniat că în ciuda îmbunătăţilor condiţiilor fizice din 2012, „facilitatea acum se aseamănă mai mult cu un penitenciar decât înainte. În unele zone de operaţiune se pare că motivele de control şi securitate au fost evidenţiate prea puternic în detrimentul vieţii private a deţinuţilor”.[[21]](#footnote-21)

În special, avizul a criticat practica percheziţiei întregului corp, care include şi examinarea zonelor genitale. Face trimitere la jurisprudenţa Curţii Europene a Drepturilor Omului, care indică faptul că „atât percheziţia obişnuită şi aleatorie, care include şi examinarea zonelor genitale poate, în funcţie de circumstanţe, să atragă o încălcare a art. 3 a CEDO, care interzice pedepsele şi tratamentele inumane sau degradante”.[[22]](#footnote-22)

Avizul face trimitere de asemenea şi la alte aspecte, cum ar fi formularea instrucţiunilor cu privire la frecvenţa observaţiilor în secţia de securitate a centrului de detenţie, la accesul deţinuţilor la telefoanele mobile, la necesitatea revizuirii instrucţiunilor interne şi la lipsa informaţiilor oferite deţinuţilor, în ceea ce priveşte consiliul de supravechere a centrului de detenţie a imigranţilor.

În răspunsul său din ianuarie 2015, Serviciul Poliţiei de Imigrări a raportat că vă acţiona în conformitate cu comentariile Ombudsmanului. Conform Ombudsmanului, această problemă încă nu a fost închisă şi o nouă vizită la Trandum poate să aibă loc ca parte a activităţilor de vizitare a MNP.

Într-un aviz din data de 25 septembrie 2015, Ombudsanul a constatat că declaraţiile critice a unui medic de la o creşă, cu privire la reducerea bugetului pentru serviciile de îngrijire de către administraţia municipală şi privind posibilitatea reducerii capacităţii creşei au fost protejate de libertatea de exprimare.[[23]](#footnote-23) Municipalitatea a mustrat medicul pentru încălcarea regulilor de comunicare cu media. Conform Ombudsmanului, totuşi, medicul nu a încălcat obligaţia sa de confidenţialitate şi nici obligaţia nestatuară de loialitate care se aplică angajaţilor. Astfel că Ombudsmanul a conclus că „nu au existat motive pentru mustrare ... şi că trebuie privită ca o încălcare ilegitimă a libertăţii de exprimare a medicului. Municipalităţii i s-a cerut să îşi retragă mustrarea.”

În baza unei evaluări mai largi a aceluiaşi set de reguli interne a municipalităţii, cu privire la dreptul angajaţilor de a-şi exprima opiniile public, Ombudsmanul a concluzionat într-un aviz din 25 septembrie 2014 că reglementările „au mers prea departe în limitarea libertăţii de exprimare a angajaţilor şi anumite dispoziţii au fost formulate necorespunzător.” Avizul a recomandat anumite modificări ale regulilor.

În Raportul Anual din 2015, Ombudsmanul a urmat această problemă. El a concluzionat că este necesar ca măsurile să întărească libertatea de exprimare a angajaţilor în domeniul public. Aceasta trebuie să aibă loc prin îndrumări active din partea autorităţilor naţionale.

Această concluzie s-a bazat pe o investigaţie separată asupra modului în care a acţionat Ministerul de Administraţie Locală şi Modernizare pentru a se asigura că se respectă dreptul de exprimare a angajaţilor în domeniul public. Ombudsmanul a recomandat ca Ministerul să revizuiască o circulară existentă şi Ghidul de Etică a Serviciilor de Stat. [[24]](#footnote-24)

**Structura biroului**

În prezent, biroul Ombudsmanului Parlamentar este compus din administraţie, MNP şi 5 diviziuni, care se ocupă de categorii specifice de plângeri:

* Diviziunea 1 este specializată pe asigurare naţională şi pensii, taxe şi evaluare fiscală, registrul persoanelor, taxe vamale şi de import, concurenţă şi aspecte legate de consumatori;
* Diviziunea 2 este responsabilă de cauzele ce privesc penitenciarele, spitalele şi aspectele legate de sănătate, poliţia şi procuratura;
* Diviziunea 3 analizeză cauze privind securitatea socială, bunăstarea şi întreţinerea copilului, asistenţă juridică gratuită şi avocaţi, compensaţii, pescuit şi vânătoare, educaţie şi cercetare, finanţarea studiilor, traficul rutier, locuinţe, biserici şi cultură, familii şi probleme personale, domeniul juridic;
* Diviziunea 4 se ocupă de cauze ce implică construcţii şi planificări, hărţi şi diviziuni, conservare şi protecţie, poluare şi protecţia sănătăţii mediului, agricultură şi forestier, daunele catastrofelor naturale, restituiri, daune şi expropriere;
* Diviziunea 5 tratează libertatea şi informaţia, probleme privind numirea în administraţia publică, registrele publice, forţele de apărare, administrarea afacerilor străine.

**Organigrama sistemului Ombudsmanului Parlamentar**

Din primăvara anului 2016, structura va suferi câteva modificări. Oficiul va fi compus dintr-un departament general, MNP şi o unitate administrativă. Cele cinci diviziuni existente vor fuziona în trei departamente de plângeri. O parte din fondul modificărilor este că Ombudsmanul doreşte să lărgească numărul de investigaţii generale. Departamentul general îşi va crea capacitatea şi competenţa în această privinţă.

În prezent numărul de angajaţi care lucrează în cadrul Ombudsmanului Parlamentar este de 65 de persoane şi are un buget anual de 7,8 milioane Euro.

**Ombudsmanul Egalităţii şi Anti-discriminării**

Ombudsmanul Egalităţii şi Anti-discriminării are un scop mai restrâns decât Ombudsmanul Parlamentar. Mandatul acestuia şi modul de funţionare sunt definte în Legea privind Ombudsmanul Egalităţii şi Anti-discriminării şi Tribunalul Anti-discriminării (Legea Ombudsmanului Antidiscriminării).[[25]](#footnote-25) Ombudsmanul trebuie să fie împotriva discriminării şi să promoveze egalitatea indiferent de factori precum genul, etnia, religia, dizabilitatea, orientarea sexuală, identitatea de gen, expresia genului şi vârsta.[[26]](#footnote-26)

Ombudsmanul este independent din punct de vedere profesional, şi administrativ aflându-se în subordinea Ministerului Copiilor şi Egalităţii. Este mandatat să desfășoare activități promoționale, cum ar fi accentuarea condițiilor care combat egalitatea şi tratamentul egal, contribuind la sporirea conştientizării şi la stimularea modificărilor atitudinii şi a comportamentului în diverse sfere ale societăţii. De asemenea poate documenta discriminarea şi oferi consultarea cu privire la diveristatea etnică.

Ombudsmanul este numit de Guvern pentru un mandat de 6 ani, care nu poate fi reînnoit. Actualul Ombudsman este Hanne Bjurstrøm, care şi-a început mandatul în ianuarie 2016.



*Hanne Bjurstrøm, Ombudsmanul Egalităţii şi Anti-Discriminării.*

Ombudsmanul are un rol important ca autoritate care aplică Legea privind Egalitatea de Gen, Legea Anti-Discriminării, Capitolul privind egalitatea de şanse din Legea Mediului de Muncă, clauzele privind non-discriminarea din legislaţia privind locuinţele, Legea privind închirierea, Legea privind Asocierea Locuinţelor, Actul Rezidenţial de Asociere a Construcţiilor.

Acest rol al Ombudsmanului include şi luarea deciziilor asupra plângerilor persoanelor. Nu există cerinţa ca alte căi de adresare a reclamaţiilor/plângerilor să fie epuizate înainte de a adresa plângerea acestui Ombudsman.

Ombudsmanul oferă sfaturi şi instrucţiuni prin intermediul telefonului, scrisorilor sau poştei electronice şi orice persoană poate să îşi programeze o întâlnire cu unul dintre angajaţii oficiului Ombudsmanului din Oslo. Pagina web a Ombudsmanului conţine un formular de contact în norvegiană şi engleză.[[27]](#footnote-27) Dialogul cu biroul Ombudsmanului este informal, şi persoanele pot contacta Ombudsmanul în mod anonim dacă doresc. Toate serviciile sunt gratuite.

Dacă informația furnizată de o persoană indică faptul că a avut loc o discriminare, poate fi constatat un caz de plângere formală. Ombudsmanul va solicita un raport din partea reclamantului şi din partea persoanei sau instituţiei care se pretinde că ar fi expus reclamantul la o discriminare.

În cazul aceste acţiuni, persoana împotriva căreia a fost depusă o plângere va cunoaște identitatea reclamantului. Anonimitatea nu este acceptată. Plângerea trebuie să descrie modul în care a avut loc discriminarea şi să includă orice document (email-uri, scrisori, memo-uri), care să demonstreze că reclamantul a fost tratat într-un mod mai puţin favorabil din cauza discriminării.

Ombudsmanul va reprezenta explicit plângerea având funcţia alternativă a procedurilor judiciare în cauza unei discriminări. Este o „opţiune de nivel scăzut uşor accesibilă. Acei care consideră ca au devenit subiectul unei discriminări pot primi sfaturi şi instrucţiuni din partea noastră. Scopul instrucţiunilor este ca ei să fie capabili să rezolve problema. În cazul în care acest lucru nu le reuşeşte, noi furnizăm un aviz (o conluzie) cu privire la aceea dacă a avut loc o discriminare sau nu.”[[28]](#footnote-28)

Spre deosebire de Ombudsmanul Parlamentar, avizele Ombudsmanului Egalităţii şi Anti-Discriminării pot să fie atacate. Dacă tribunalul Egalităţii şi Anti-Discriminării susţine avizul Ombudsmanului, conform căruia avut loc o discriminare, acesta poate emite o hotărâre în vederea încetării practicii discriminatorii. În unele cazuri, poate impune penalităţi pe zi părţii care nu respectă decizia sa. Totuşi, această competenţă este limitată când vorbim despre deciziile luate de administraţia publică şi în cazurile ocupării forţei de muncă. [[29]](#footnote-29)

Toate cauzele asupra cărora s-a pronunțat Ombudsmanul sunt disponibile online.[[30]](#footnote-30) Sunt aproximativ câteva sute de cauze în fiecare an. Cauzele atacate la Tribunalul Egalităţii şi Anti-Discriminării de asemenea sunt disponibile online.[[31]](#footnote-31) Câteva cauze selectate sunt disponibile în engleză. [[32]](#footnote-32)

Tribunalul examinează doar cauzele care au fost mai întâi cercetat de Ombudsman. Dacă persoană doreşte să facă apel la avizul Ombudsmanului, apelul trebuie să fie depus la Ombudsman care va re-examina cauza. Dacă Ombudsmanul nu găseşte nici un motiv ca să îşi modifice avizul, apelul va fi transmis Tribunalului pentru a fi cercetat.

Cercetarea făcută de tribunal este de asemenea gratuită. Reclamanţii pot să fie asistaţi de un avocat sau un reprezentant legal în legătură cu audierea tribunalului, dar aceasta nu este necesar pentru ca acea cauză să fie audiată. Chelutielile generate de asistenţa avocatului sau a unui reprezentant legal nu sunt suportate de tribunal.

Ombudsmanul trebuie să se asigure că legislaţia norvegiană respectă Convenţia ONU asupra eliminării tuturor formelor de discriminare faţă de femei, Convenţia ONU privind eliminarea tuturor formelor de discriminare rasială şi Convenţia ONU privind drepturile persoanelor cu dizabilităţi.

Bugetul Ombudsmanului pentru anul 2015 a fost de 5,6 milioane Euro. Ombudsmanul are 65 de membri ai personalului. Este organizat în 5 departamente, care se ocupă de asistenţă juridică, cercetarea plângerilor, control, comunicare şi aspecte administrative.

Guvernul analizează în prezent posibilitatea modificării sistemului de administrare a plângerilor. A fost depusă o propunere care va reduce rolul Ombudsmanului, dar va întări rolul Tribunalului.

**Ombudsmanul Copiilor**

Ombudsmanul Copiilor a fost instituit în 1981 şi a fost primul de acest gen în lume. Mandatul şi funcţionarea acestuia sunt reglementate de Legea privind Ombudsmanul pentru Copii din 1980. [[33]](#footnote-33) Ombudsmanul este mandatat să promoveze interesul copiilor atât în relaţie cu instituţille publice cât şi cu cele prevate, precum şi cu persoanele adulte.

Printre principalele atribuţii ale Ombdusmanului este să promoveze interesul copiilor în planificare şi studierea oricărui domeniu, să se asigure că Convenţia ONU privind Drepturile Copiilor este respectată în fapt şi în drept, să propună măsuri pentru consolidarea statutului juridic al copilului, să contribuire la prevenirea şi soluţionarea conflictelor dintre copii şi societate, să supravegheze ca instituţiile de stat şi private să fie informate suficient în legătură cu drepturile copiilor. Ombudsmanul acordă prioritate în a se asigura că părerile copiilor şi tinerilor sunt ascultate şi drepturile acestora respectate.

Ombudsmanul pentru Copii nu poate soluţiona plângerile persoanelor, dar are mai degrabă un rol de supraveghere şi promovare. Cu toate acestea, Ombudsmanul răspunde la toate cererile primite de la copii şi tineri pentru a facilita furnizarea instrucţiunilor şi a sfaturilor.

Ombudsmanul pentru Copii este numit de Guvern şi ocupă funcţia pe un termen de 6 ani. Anne Lindboe a devenit Ombudsmanul pentru Copii în 2012 şi va deţine mandatul până în 2018. Ea este medic pediatru.

Printre cele mai importante activităţi ale Ombudsmanului este organizarea de cursuri şi seminarii pentru persoanele care lucrează în domeniu sau furnizează servicii pentru copii, să scrie scrisori autorităţilor atunci când există motive suficiente să se creadă că drepturile copiilor nu sunt respectate la un nivel satisfăcător, să dea declaraţii atunci când legislaţia este scrisă sau amendată, să oferte interviuri pentru mass-media, să fie activ pe platformele media sociale şi să participe la întâlniri cu miniştrii guvernului sau membrii Parlamentului.

Ombudsmanul oferă sfaturi şi informaţii persoanelor care o contactează online sau prin intermediul poştei/telefonului, cu privire la drepturile copiilor.

**

*Anne Lindboe, Ombudsmanul pentru Copii.*

Conform Ombudsmanului, „una dintre atribuţiile cele mai importante pe care le avem este să vorbim cu copii şi tinerii înşişi despre experienţele acestora şi despre recomandăriler lor şi perspectivele în luarea deciziilor”.

În fiecare an, Ombudsmanul îşi direcţionează atenţia în mod special asupra unuia sau mai multor domenii în care a identificat necesitatea consolidării drepturilor copiilor.

Ombudsmanul nu poate contracara deciziile luate de autorităţile guvernamentale, cum ar fi de exemplu, Serviciile de Protecţie a Copilului, Directoratul Norvegian pentru Imigrări, şcoli sau instanţe de drept. Cu toate acestea, ea poate folosi experienţa copiilor pentru a alerta autorităţile asupra necesităţii de a schimba legislaţia sau modul de aplicare a acesteia pentru ca drepturile copiilor să fie respectate mai mult.

Ombudsmanul este activ la dezbaterile publice şi pe reţelele de socializare. Pagina acestuia include un formular uşor care poate fi folosi pentru a contacta Ombudsmanul, precum şi informaţii despre alte metode de contactare.[[34]](#footnote-34)

Omudsmanul pentru Copii joacă un rol la nivel internaţional, pledând şi educând autorităţile din alte ţări asupra modului de instituire a unor instituţii similare.[[35]](#footnote-35)

Bugetul central al Ombudsmanului pe anul 2015 a constituit aproximativ 1,6 milioane Euro. Oficiul Ombudsmanului este compus din aproximativ 20 de persoane.

**Instituția Națională pentru Drepturile Omului (INDO)**

Centrul Norvegian pentru Drepturile Omului – un centru de cercetare multidisciplinar la Facultatea de Drept al Universității din Oslo – a primit rolul de Instituția Națională Norvegiană pentru Drepturile Omului prin decretul regal în 2001. Centrul a fost acreditat cu rangul A potrivit standardelor Comitetului Internațional de Coordonare (CIC) al rețelei globale de Instituții Naționale pentru Drepturile Omului (INDO) din 2006.[[36]](#footnote-36)

Totuși, după un proces de reacreditare în 2011-2012 s-a constatat că Centrul nu se conformează în totalitate cu Principiile de la Paris pentru INDO, autoritățile norvegiene au decis reînființarea instituției. De asemenea, o echipă de revizuire mandatată de către Ministerul Relațiilor Externe a ajuns la concluzia că a fost nevoie de reînființarea INDO pentru a întări acțiunea de promovare a drepturilor omului. Un centru universitar nu putea îndeplini rolul de promovare cu ușurință.

Mai multe propuneri au fost înaintate privind modul de organizare a noii instituții. În cele din urmă Parlamentul a decis înființarea unei noi instituții deplin independentă, adoptând Legea privind Instituția Națională pentru Drepturile Omului la 22 mai 2015. Legea a intrat în vigoare la 1 iulie 2015, în prezent instituția este în curs de înființare.[[37]](#footnote-37)

Conform Legii, “Funcția primară a Instituției Naționale pentru Drepturile Omului este să promoveze și să protejeze drepturile omului în conformitate cu Constituția, Legea privind Drepturile Omului și alte legi, tratate internaționale și alte legi internaționale”.(Secțiunea 1)

Ca și în cazul Ombudsmanului Parlamentar, “Parlamentul emite directive generale pentru activitățile instituției naționale. În caz contrar, instituția națională ar trebui să-și îndeplinească atribuțiile într-o manieră liberă și independentă și ar trebui să decidă ea însăși cum va fi organizată și executată activitatea.”

Principalele atribuții ale INDO sunt prezentate în Secţiunea 3 a Legii:

a) Monitorizarea și raportarea situației privind drepturile omului în Norvegia, incluzând formularea de recomandări pentru a asigura că obligațiile Norvegiei privind drepturile omului sunt îndeplinite;

b) Consilierea Parlamentului, Guvernului, Parlamentul Sami și altor entități publice și private privind implementarea drepturilor omului;

c) Difuzarea de informații despre drepturile omului, incluzând ghiduri pentru persoane despre mecanismele naționale și internaționale de depunere a reclamațiilor.

d) Promovarea predării, a educației și cercetării în legătură cu drepturile omului;

e) Facilitarea cooperării cu entitățile publice relevante și alte părți implicate în munca privind drepturile omului;

f) Participarea la cooperările internaționale privind promovarea și protejarea drepturilor omului.

Instituția nu va audia cazuri individuale privind încălcările drepturilor omului.

Directorul este numit de către Parlament pentru o perioadă de șase ani și mandatul acestuia nu poate fi reînnoit. Primul director al instituției este Petter Wille, un fost diplomat și ambasadorul Norvegiei la Consiliul Europei.



*Petter Wille, directorul Instituției Naționale Norvegiene Pentru Drepturile Omului.*

INDO are un consiliu de cinci membri și un comitet consultativ, care include reprezentanții societății civile.

Președintele Parlamentului, Olemic Thomessen, a statuat că recâștigarea rangului A în conformitate cu standardele CIC, a fost o preocupare importantă privind modul în care insituția a fost organizată și mandatată. În special organizațiile societății civile au exprimat așteptări că instituția ar avea un rol promoțional important, diferit față de Ombudsmanul Parlamentar, care este predominant o instituție reactivă.

O altă chestiune importantă este modul în care instituția va aborda problemele minorităților și Sami. *Gáldu – Centrul de Resurse pentru Drepturile Popoarelor Indigene* a fost înființat de către Guvern în 2002 pentru a spori cunoașterea și înțelegerea drepturilor Sami și a altor populații indigene. A fost fondat de către Ministerul Norvegian al Muncii și Incluziunii Sociale și Ministerul Relațiilor Externe, dar este independent din punct de vedere profesional. Este situat în Kautokeino în județul Finmark.

Chiar dacă principala atribuție al Gáldu este să furnizeze informații despre drepturile populațiilor indigene, de asemenea poate iniţia cercetări și efectua studii și astfel să promoveze consolidarea drepturilor populației Sami. De asemenea participă la activitaea internațională privind promovarea drepturilor populațiilor indigene.[[38]](#footnote-38)

Există o discuție în curs de desfășurare dacă Gáldu ar trebui să facă parte din noul INDO. O decizie finală va fi luată în toamna anului 2016.

Cel mai probabil se va ajunge la concluzia că va fi o parte integrantă a instituției naționale, și astfel își va consolida competența cu privire la aspectele indigene și minoritare. Norvegia are cinci minorități – Evrei, Kveni, Skigfinni, Rromi și Tătari – în plus față de populația de imigranți de pretutindeni. În jur de 16% din populație aparține grupurilor de imigranți.

În prezent instituția își recrutează membrii, dezvoltă planuri și priorități proprii. A prezentat primul raport anual în data de 1 aprilie 2016, care acoperă anul 2015.[[39]](#footnote-39)

Un accent principal al raportului este pus pe utilizarea pe scară largă a izolării (detenție solitară) la poliție sau arest preventiv. Norvegia a primit critici ample de la organe ale tratatelor pentru asemenea practici. Raportul recomandă amendamente legislative în vederea întrăririi măsurilor de protecție împotriva abuzurilor.

Instituția de asemenea publică un anuar pe chestiunile privind drepturile omului în Norvegia, acoperind o gamă largă de subiecte. Se bazează pe hotărâri, documente relevante, raporturi și cărți și face parte din activitatea de monitorizare a instituției.[[40]](#footnote-40)

**Evaluări**

În opinia Comitetului Norvegian Helsinki, instuțiile Ombudsman reprezintă o alternativă inferioară în comparație cu instanțele în combaterea nedreptăților și ale încălcărilor drepturilor omului. Cercetarea reclamațiilor este gratuită și de obicei mai rapidă decât în cazul instanțelor. Instituțiile se pot ocupa de cazuri cu privire la decizii și acțiuni.

Totuși există unele limitări atât în ceea ce privește mandatele şi funcţionarea diferitelor instituții.

Este mereu o problemă nivelul de cunoaştere a instituţiilor şi serviciile acestora de către publicul larg. Conform Ombudsmanului Parlamentar, în materia strategiilor de comunicare se impune o îmbunătățire a instituţiei.

În principiu, insituțiile Ombudsman reprezintă o cale importantă pentru persoanele Sami care dorec să depună reclamații în legătură cu discriminări și alte probleme privind drepturile omului. Totuși, pentru unele considerente, instituția poate să fie considerată mai relevantă pentru etnicii Norvegieni decât pentru persoanele care aparțin populației indigene Sami sau unuia dintre cele cinci minorități care locuiesc în Norvegia.

Pe lângă populația Sami și minoritățile naționale, anumite categorii de grupuri vulnerabile de asemenea pot găsi dificil ca să fie ascultate cauzele lor așa cum ele sunt dispuse să accepte. Ar fi așadar un obiectiv important pentru noul INDO să furnizeze consiliere și suport pentru persoanele din grupurile vulnerabile pentru ca să beneficieze de mecanismele de protecție privind drepturile omului ale Norvegiei.

În orice țară este important să se dezvolte competențe privind drepturile omului în afara ministerelor Guvernului, pentru a asigura control și echilibru asupra puterii executive. Noul INDO ar putea avea un rol important în această materie. Totuși, în gestionarea cauzelor, chiar și instituțiile Ombudsman reprezintă competențe și experiențe importante privind drepturile omului. Așadar este important ca parlamentarii și ceilalți actori politici care vor să conteste politicile guvernamentale bazate pe drepturile omului să fie pe deplin conștienți cum pot beneficia de pe seama acestor instituții.

Norvegia dispune de trei instituții naționale Ombudsman pentru drepturile omului precum și de INDO. Asta ridică o întrebare privind asigurarea unei bune coordonări între instituții. S-ar putea de exemplu să fie neclar unei persoane cărei instituții ar trebui să se adreseze. Totuși, instituțiile fac eforturi pentru a furniza sfaturi pe cele mai bune căi pentru ca să fie abordate cazurile într-un mod eficient. Se și întâlnesc în mod regulat cu scopul de a asigura o bună coordonare.

Potrivit noului INDO, sistemul Norvegian pentru implementarea și monitorizarea drepturilor omului “este fragmentat și până acum Norvegia a simţit lipsa unui organism care să efectueze o monitorizare completă a tuturor drepturilor omului”. Așadar una dintre principalele ambiții ale noii instituţii este să furnizeze o asemenea monitorizare și să promoveze coordonarea dintre diferitele instituții care sunt implicate în monitorizarea și protejarea drepturilor omului.[[41]](#footnote-41)

O altă chestiune este modul în care Ombudsmanii sunt numiți. Pe când Ombudsmanii Parlamentari și directorii INDO sunt numiți de către Parlament, atât Ombudsmanul Egalităţii şi Antidiscriminării cât și cel pentru Copii sunt numiți de către ministerele guvernului.

Chiar dacă aceste instituții Ombudsman sunt independente prin lege și în percepția populară, numirile de către Parlament ar fi mai bune. Într-un sistem democratic, șeful unei instituții care ajută ca legile să fie respectate și care furnizează servicii pentru populație în această materie, ar trebui să fie numit de catre legiuitor.

În general populația Norvegiei are încredere în instituțiile Ombud. În special, Ombudsmanul Parlamentar, datorită înființării timpurie și a rolulul evident non-politic, este foarte respectat. Ombudul Egalităţii, Anti-Discriminării și pentru Copii, sunt priviți ca instituții activiste, care provoacă opinii controversate.

Asta nu este neaparat greșit. Uneori o persoană Ombudsman participă la discuții despre chestiuni complexe, fără ca o opinie să fie în mod evident corectă bazată pe considerente privind drepturile omului. Ar putea să fie totuși o problemă pentru Ombudsmanul Egalităţii și Anti-Discriminării, ambii având un rol de promovare și rolul de a cerceta reclamațiile. Autoritatea în cercetarea plângerilor ar putea fi compromisă dacă persoana Ombud devine prea controversată datorită afirmațiilor publice. Asta ar putea să fie fondul propunerii privind reducerea atribuțiilor Ombud în cercetarea plângerilor.

Nu există o soluție ușoară pentru asta, totuși, o parte din motivele pentru care Ombud a devenit controversat a fost datorită deciziilor luate în cauzele privind plângerile. Sunniva Ørstavik, fostul Ombudsman al Egalităţii și Anti-Discriminării, a arătat o viziune alternativă: motivele pentru care Ombud a devenit controversat nu a fost datorită deciziilor sau opiniilor nefondate sau greșite. Pur și simplu este nevoie de timp ca o societate să scape de atitudinea și practicile discriminatorii. Ombudsmanul, așadar trebuie să se aștepte la critici.

Interacțiunea dintre societatea civilă și insituțiile Ombud cât și INDO sunt în general puternice în Norvegia. Excepția este Ombudsmanul Parlamentar, care în mod tradițional a avut un rol reactiv în analizarea cazurilor. Totuși, funcția NPM al Ombudsmanului Parlamentar acum conține și contacte și consultări în mod regulat cu societatea civilă.

Cum va interacționa noul INDO cu societatea civilă rămâne de văzut. Așa cum este prevăzută de lege va institui un comitet consultativ, care include reprezentanți ai societății civile. În plus se prezumă că instituția va urma tradiția din Norvegia, care include consultări ample cu societatea civilă.

Dacă ambiția este ca drepturile omului să fie deplin respectate în Norvegia, mai este un drum de parcurs. În mod cert totuși, Norvegia a parcurs un drum lung în înființarea instituțiilor care pot contribui eficient la realizarea acestui țel.

\*\*\*

Proiectul “***Rețeaua pentru Apărarea Drepturilor Cetățenești - Ne trebuie un Avocat al Poporului eficient!***” este derulat de APADOR-CH, ActiveWatch și Asociația Națională a Birourilor de Consiliere pentru Cetățeni (ANBCC) și finanţat prin granturile SEE 2009 – 2014, în cadrul Fondului ONG în România. Pentru informaţii oficiale despre granturile SEE şi norvegiene accesaţi www.eeagrants.org.

1. Traducerea in limba engleză a Constituţiei este disponibilă la: <https://www.stortinget.no/globalassets/pdf/constitutionenglish.pdf> [↑](#footnote-ref-1)
2. Statutul actual al ratificării este disponibil la: <http://tbinternet.ohchr.org/_layouts/TreatyBodyExternal/Treaty.aspx?CountryID=129&Lang=EN> [↑](#footnote-ref-2)
3. Un exemplu este § 174 a Codului Penal din 2005; care defineşte şi interzice tortura. Prevederea a fost introdusă de către Parlament în 2008 şi se bazează pe Convenţia ONU împotriva Torturii din 1984. [↑](#footnote-ref-3)
4. Hotărârile pot fi accesate la: <http://hudoc.echr.coe.int/eng#{"languageisocode":["ENG"],"respondent":["NOR"],"documentcollectionid2":["GRANDCHAMBER","CHAMBER"]}> [↑](#footnote-ref-4)
5. Legea este disponibilă în engleză la: <http://app.uio.no/ub/ujur/oversatte-lover/data/lov-19620622-008-eng.pdf> [↑](#footnote-ref-5)
6. Legea nr. 89 din 21 iunie 2013, Legea Ombudsmanului Parlamentar (Mecanismul Naţional de Prevenire) [↑](#footnote-ref-6)
7. Constituţia Norvegiei, art. 75 l). <https://www.stortinget.no/globalassets/pdf/constitutionenglish.pdf> [↑](#footnote-ref-7)
8. Instrucţiunea este disponibilă la: <https://www.sivilombudsmannen.no/getfile.php/Dokumenter/Diverse/FOR-1980-02-19-9862%20instruks%20sivilombudsmann_eng_ren%20%284%29.pdf> [↑](#footnote-ref-8)
9. Raportul anual din 2003 a Ombudsmanului Parlamentar (prefaţă, pg. 9) Disponibil doar în norvegiană: <https://www.stortinget.no/Global/pdf/Dokumentserien/2003-2004/dok4-200304.pdf> [↑](#footnote-ref-9)
10. Ibid. [↑](#footnote-ref-10)
11. [https://www.sivilombudsmannen.no/online-complaints-form/category2818.html?categoryID=2818&ctform-activepage[ctwebform-template-8]=0](https://www.sivilombudsmannen.no/online-complaints-form/category2818.html?categoryID=2818&ctform-activepage%5bctwebform-template-8%5d=0) [↑](#footnote-ref-11)
12. Din 2004, Ombudsmanul a înregistrat 25 de cazuri în care administraţia publică nu a respectat punctul de vedere a Ombudsmanului. [↑](#footnote-ref-12)
13. Raportul Anual din 2015, pg. 12 (citat din versiunea norvegiană; traducere NHC). <https://www.sivilombudsmannen.no/getfile.php/Filer/%C3%85rsmelding/SIVOM_%C3%85RSMELDING_2015_WEB.pdf> Legea oferă baza pentru astfel de rapoarte specifice în Secţiuea 12: “Ombudsmanul poate, atunci când consideră necesar, să transmită rapoarte speciale Parlamentului şi agenţiei administrative relevante.” [↑](#footnote-ref-13)
14. Pentru informaţii suplimentare cu privire la conducerea cauzei de către Ombudsman, a se vedea: https://www.sivilombudsmannen.no/klage\_2/ [↑](#footnote-ref-14)
15. Raportul Anual din 2015, pg. 44-45. [↑](#footnote-ref-15)
16. Rapoartele sunt în limba norvegiană, totuşi rezumatele şi recomandările sunt disponibile şi în engleză: <https://www.sivilombudsmannen.no/reports/category2967.html> [↑](#footnote-ref-16)
17. <https://www.sivilombudsmannen.no/advisory-committee/category2942.html> [↑](#footnote-ref-17)
18. Informaţie oferită de Ombudsman la întâlnirea cu Comisia Norvegiană Helsinki la 9 februarie 2016. [↑](#footnote-ref-18)
19. Raportul Anual din 2014, pg. 20: <https://www.sivilombudsmannen.no/getfile.php/Filer/%C3%85rsmelding/Engelsk%20%C3%A5rsmelding%202014.pdf> [↑](#footnote-ref-19)
20. Raportul Anual din 2014, pg. 23-24. [↑](#footnote-ref-20)
21. Raportul Anual din 2014, pg. 24. [↑](#footnote-ref-21)
22. Raportul Anual din 2014, pg. 25. [↑](#footnote-ref-22)
23. Raportul Anual din 2014, pg. 28-30. [↑](#footnote-ref-23)
24. Raportul Anual din 2014, pg. 22-24. [↑](#footnote-ref-24)
25. Traducerea în engleză a Legii este disponibilă la: <https://www.regjeringen.no/en/dokumenter/The-Act-on-the-Equality-and-Anti-Discrim/id451952/> Cu toate acestea, versiunea tradusă nu a fost actualizată cu amendametele recente ale Legii. [↑](#footnote-ref-25)
26. <http://www.ldo.no/en/nyheiter-og-fag/om-ombudet/arbeidet-vart/> [↑](#footnote-ref-26)
27. <http://www.ldo.no/nyheiter-og-fag/om-ombudet/arbeidet-vart1/contact-form/> [↑](#footnote-ref-27)
28. <http://www.ldo.no/en/nyheiter-og-fag/om-ombudet/arbeidet-vart/> [↑](#footnote-ref-28)
29. <http://www.ldo.no/en/Your-rights/Consequences-for-those-who-break-the-law-/> [↑](#footnote-ref-29)
30. <http://www.ldo.no/en/nyheiter-og-fag/klagesaker/> Actele cauzelor sunt disponibile doar în engleză. [↑](#footnote-ref-30)
31. <http://www.diskrimineringsnemnda.no/wips/2094117726/> [↑](#footnote-ref-31)
32. <http://www.diskrimineringsnemnda.no/wips/1529714557/> [↑](#footnote-ref-32)
33. Legea este disponibilă în norvegiană la: <https://lovdata.no/dokument/NL/lov/1981-03-06-5> O traducere neoficială în engleză poate fi accesată la <http://app.uio.no/ub/ujur/oversatte-lover/data/lov-19810306-005-eng.pdf> [↑](#footnote-ref-33)
34. Pagina web a Ombudsmanului are o Secţiune în engleză, care include informaţia de bază şi un filmuleţ cu instrucţiuni despre Ombudsman: <http://barneombudet.no/english/> [↑](#footnote-ref-34)
35. <http://barneombudet.no/english/international-relations/> [↑](#footnote-ref-35)
36. Sistemul internaţional de acreditare este explicat în Capitolul 2 „Principiile Paris şi Instrucţiunile pentru Acreditare şi Reacreditare”. [↑](#footnote-ref-36)
37. Versiunea engleză a legii este disponibilă la: <http://www.nhri.no/getfile.php/Dokumenter/om%20NIM/NIM%20Lovtekst%20%28engelsk%29.pdf> [↑](#footnote-ref-37)
38. Pentru mai multe informaţii, accesaţi site-ul centrului: [www.galdu.org](http://www.galdu.org). În legătură cu aspectele administrative şi financiare, a se vedea: <http://www.regjeringen.no/upload/FAD/Vedlegg/Statsforvaltning/Tildelingsbrev/Tildelingsbrev_2010_Galdu.pdf> (doar în norvegiană) [↑](#footnote-ref-38)
39. <http://www.nhri.no/getfile.php/nim/Om%20NIM/%C3%85rlig%20rapport/%C3%85rsmelding%202015-trykket%20%28Dok%2018%29%20%281%29.pdf> (doar în norvegiană) [↑](#footnote-ref-39)
40. <http://www.nhri.no/getfile.php/nim/Om%20NIM/%C3%85rlig%20rapport/Aarbok%202015.pdf> (doar în norvegiană) [↑](#footnote-ref-40)
41. Raportul anual din 2015 a INDO, pg. 6-7 (NHC traducere). [↑](#footnote-ref-41)